**Lisa 1 – Tehniline kirjeldus**

**Jõgeva maleva staabi- ja tagalakeskuse siseruumide hooldus- ja koristusteenus**

Objektiga ja selle mahtudega kohapeal tutvumine on enne pakkumise tegemist kohustuslik (objektiga tutvumine palun leppida kokku Jõgeva maleva haldusspetsialisti Liana Trahv’iga, tel. 5553 7520, e-mail: liana.trahv@kaitseliit.ee)

**Leping sõlmitakse perioodiks 01.06.2024- 31.05.2027**

Maakond: Jõgeva

Linn: Jõgeva

Aadress: Aia 36a

Kasutuselevõtt: 2015

Hoone funktsioon: staabi- ja tagalakeskus

Korruste arv 2

Regulaarne koristatav pind: 1191,5 m²

Põrandakatted: keraamiline plaat 313,4 m²

PVC-kate 612,4 m²

kummikate 225,6 m²

õlikindel kummikate 40,1 m²

betoonpõrand 272,9 m² (ainult süvapesu ja kaitsetöötlus lisatööna)

Aknad (pestav pind): 443 m² (lisatööna; mahus on arvestatud kahepoolse pesemisega)

Sisekoristusteenus hoonetes hõlmab standardis EVS 807:2016 komplekstegevuste 300 (heakorratööd) alla kuuluvaid tegevusi ning Kaitseliidu vajadusi:

* **322** – akende ja vitriinide pesemine (akende pesemine lisatööna)
* **330** – siseruumide koristus
* **331** – põhiotstarbeliste ruumide puhastamine ja koristamine
* **332** – üldkasutavate ruumide puhastamine ja koristamine
* **333** – tehniliste ruumide puhastamine ja koristamine
* **334** – põrandate süvapesu (lisatööna)
* **335** – põrandate kaitsetöötlus (lisatööna)
* **339** – muu siseruumide koristus

Jõgeva maleva staabi- ja tagalakeskuses tehakse koristustoiminguid **kolmel päeval nädalas** (esmaspäev, kolmapäev, reede), välja arvatud riiklikud pühad. Suvekuudel (juuni – august) tehakse täiskoristust **kahel päeval nädalas** (esmaspäeval ja neljapäeval). Koristuse ajaks on ajavahemik kell 08.00 – 16.30. Igapäevaselt viibib hoones 20 inimest, millele lisanduvad õppustel ja koolitustel osalejad (umbes 50 inimest ühes kalendrikuus).

Ruumide pindalad, kvaliteeditasemed ja koristussagedused on Lisas 1-1 ja pindade-esemete gruppidesse kuuluvate pindade-esemete näited Lisas 1-2.

Koristustööde kvaliteedi hindamisel juhindutakse standardist EVS 914:2020 Kvaliteedi kokku leppimine ja hindamine. Töövõtja teeb koos tellija esindajaga 1 x kvartalis INSTA 800 kvaliteedikontrolle.

1. Töövõtja on kohustatud koristamisel/ puhastamisel arvestama pinnakatete eripäraga ning kasutatavate puhastusainete, koristusmasinate jms toote- ning ohutuskaartide infoga. Puhastus- ja hooldustööde teostamisel peab olema tagatud pinnakattematerjalide pikaajaline säilimine (vastavalt hooldusjuhenditele).
2. Töövõtja on kohustatud järgima kohustuslikke keskkonnahoidlikke kriteeriume puhastusteenustele ja -toodetele.
3. Puhastus- ja hooldustööde teostamisel on koristuskõrgus laeni.
4. Kõikide tööde puhul tuleb tagada Kaitseliidu töötajate, külaliste, möödakäijate ning tööde teostajate ohutus, järgida tööohutuse, tuleohutuse ja keskkonnakaitsenõudeid.
5. Tualettruumid peavad olema igal koristuskorral varustatud hügieenitarvetega (tualettpaber, vedelseep, käte kuivatamise paber, lõhnaained jms).
6. Kõik teenuse osutamiseks vajalikud koristusained ja -tarvikud, abimaterjalid (prügikotid jms), hügieenitarbed (tualettpaber, vedelseep, käte kuivatamise paber, lõhnaained jms) ning tööks vajalikud seadmed ja tehnika **hangib töövõtja.** Koristusainete ja -tarvikute, abimaterjalide ja hügieenitarvete **maksumus peab sisalduma teenuse hinnas**. Hügieenitarvete muretsemisel tuleb arvestada hoonetesse paigaldatud hoidikutega (Celto Accessories Professional, tualettpaber Jumbo rull, lehtkäterätid, seep sissevalatav). Prügikottide muretsemisel tuleb arvestada hoones olevate prügikastide ja sorteerimisjaamadega ja erinevatele prügi liikidele kehtestatud nõuetega.
7. Koristuse läbiviimisel peab kasutama eelniisutatud koristustekstiile. Lubatud on kasutada vajadusel ka märgi moppe. Eelniisutatud koristustekstiilidega koristamine tähendab, et koristuslapi või -mopi määrdumisel pannakse see määrdunud tekstiilide kotti/nõusse ja võetakse järgmine, puhas, eelnevalt niistatud tekstiil. Määrdunud tekstiili ei pesta tööalal ämbris, vaid pestakse kõik korraga tööjärgselt pesumasinas. Märja meetodi puhul tuleb pinnad koristusjärgselt kuivatada.
8. Tööde läbiviimise osas on vaja viia sisse kontrolldokumentatsioon (koristuspäevik). Koristuspäevikus peab olema kajastatud tööle jõudmise aeg, töölt lahkumise aeg ning tööde teostaja allkiri. Kui mõni koristamist vajav ruum jääb puhastamata (nt ruumi kasutaja soovil või kui ruumis toimub koosolek või koolitus vmt) peab puhastusteenindaja kandma koristuspäevikusse puhastamata jäänud ruumi(de) numbri(d) ja põhjenduse(d). Objektijuht peab käima vähemalt 1x kuus kohapeal töötajate tööd kontrollimas, vajadusel juhendamas ja lisavahendeid toomas. Objektijuht peab tagama haiguste, puhkuste jm puudumiste ajal asendused ning teavitama tellija esindajat vastavatest muudatustest.
9. Objektil töötav personal peab olema pädev. Töövõtja on kohustatud tagama, et objektil töötavad puhastusteenindajad on saanud erialase ja objekti tutvustava koolituse. Töötajate vahetumisel tuleb töövõtjal tagada uu(t)e töötaja(te) koolitamine 1 kuu jooksul.
10. Puhastustööde juhil peab olema vähemalt Puhastusteenindaja-juhendaja tase 4 (Puhastusteenindaja II) kutsekvalifikatsioon või samaväärse, Euroopa Liidu EQF (EKR) kutseraamistikule põhinev kutsetunnistus koos kutsetunnistuse väljaandja asukohamaa kutsekirjeldusega. Puhastustööde juhi isiku vahetusel või asendusel lepinguperioodi jooksul peab uus puhastustööde juht vastama samale kvalifikatsioonile ning töövõtja peab tellijat informeerima puhastustööde juhi vahetusest kirjalikku taasesitamist võimaldavas vormis vähemalt kolme tööpäeva jooksul, kui pole kokku lepitud teisiti.
11. Puhastusteenindaja kohustub kontrollima vahetult peale teenuse osutamist akende ja uste suletust ning sanitaarruumis, et vesi ei ole jooksma jäänud. Ruumist lahkudes kustutab tuled.
12. **Lisatööd** (akende ja aknaraamide pesu; põrandate süvapesu ja kaitsetöötlus; lisakoristus jm) tellitakse vastavalt Tellija vajadustele ja lepitakse eraldi kokku poolte volitatud esindajate vahel lisakoristuse puhul vähemalt ühenädalase etteütlemisega ning teiste lisatööde puhul vähemalt ühekuulise etteütlemisega. Töövõtja esitab lisatööde kohta **eraldi arve**, mis on koostatud pakkumuses toodud hinnakirja alusel, ning teostatud tööde akti.
13. Tellijal on õigus lisatööd tellida teise töövõtja käest.
14. Tellijal on õigus teostada pidevat kontrolli teenuse kvaliteedi üle igal ajal ette teatamata, sh: kvaliteedikontrolle on õigus läbi viia minimaalselt kord kvartalis, lisaks võib tellija või tellija poolt määratud kolmas osapool viia läbi kontrolle igal ajal, avastatud puudused tuleb töövõtjal likvideerida hiljemalt vastavasisulise kirjaliku teatise saamisele järgneva tööpäeva jooksul, kui pole kokku lepitud teisiti.
15. Tellijal on õigus tellida kvaliteedikontrolli tegemine vastavat kvalifikatsiooni omavalt tellija poolt määratud kolmandalt osapoolelt või viia kvaliteedikontroll läbi vastavat kvalifikatsiooni omava tellija esindaja ja töövõtja poolse Eesti standardi EVS 914:2020 “Koristustööde kvaliteedi hindamine ja kokkuleppimine” 3. taseme teadmisi omava isiku koostöös.
16. Kui kvaliteedikontroll on mittevastav, siis toimub täiendav kontroll 1 (ühe) kuu jooksul alates koristusteenuse mittevastavuse kohta kirjaliku teatise saamisest, kui pole kokku lepitud teisiti.
17. Alates teisest mittevastavast kvaliteedikontrollist katab täiendava kontrolli kulu töövõtja. Kui ka täiendav kontroll osutub mittevastavaks, siis on tellijal õigus rakendada leppetrahvi kuni 20% lepingulisest kuumaksumusest, lisaks sellele viiakse läbi järgmine täiendav kontroll, mille kulud tasub töövõtja, sh on töövõtjal kohustus objekt viia kvaliteediprofiiliga vastavusse. Kui ka järgnev täiendav kontroll on mittevastav on tellijal õigus leping üles öelda.
18. Mittevastava kvaliteedikontrolli tulemuse puhul koostab töövõtja mittevastavuste kõrvaldamiseks tegevuskava ning esitab selle tellijale hiljemalt ühe tööpäeva jooksul peale mittevastavuse fikseerimist. Tegevuskava on töövõtjale siduv.
19. Lepingu lõppedes peab töövõtja üle andma objekti vastavalt lepingus toodud tingimustele st ruumide puhtus peab vastama kvaliteediprofiilis kokkulepitud tasemele. Mittevastavuse korral on tellijal õigus viimase kuu teenuse arvet mitte tasuda. Mittevastavus (-ed) selguvad läbiviidud kvaliteedikontrolliga.
20. Töövõtja peab arvestama objektil valitseva tasemega ja võimalike vajakajäämiste viimine kvaliteediprofiilis toodud tasemele peab sisalduma pakutavas hinnas. Tellija ei telli enne uue lepingu alustamist täiendavaid suurpuhastustöid.

**Ruumide/pindade nõutavad kvaliteeditasemed tuginedes EVS 914:2020:**

1**. Profiil A**: WC-d ja pesemisruumid- **kvaliteeditase 4** kõikides pindade-esemete gruppides;

2. **Profiil B**: fuajee, trepikojad, koridorid, valvuri ruum, kabinetid, puhkeruumid, köök, õppeklassid, majutusruumid, riietusruumid, leiliruum, Jõgeva malevkonna ruum - **kvaliteeditase 3** kõikides pindade-esemete gruppides;

3. **Profiil C**: koristusvahendite ruumid, pesuladu, kilbiruum, soojasõlm, ventkamber, lasketiir, lasketiiru vast.isiku kabinet, lüüs, relvapuhastusruum, transpordispetsialisti kabinet - **kvaliteeditase 2** kõikides pindade-esemete gruppides.

**Lisatööde kirjeldused (tellitakse vajaduspõhiselt)**

1. Akende ja aknaraamide pesemine

Akende pesemisel teostatavad tööd:

* + - raamide, aknalaudade puhastus, sealhulgas kõrgemad tasapinnad,
		- klaaspindadelt tugevalt kinnitunud plekkide (värv vms) eemaldamine,
		- klaaspindade puhastus tolmust ja kinnitunud mustusest,
		- aknapalede puhastus võimalikest töö käigus tekkinud pritsmetest.

Akende pesu järgselt nõutav tulemus:

* + - raamid, aknalauad on puhtad tolmust ja kinnitunud mustusest (k.a akna välispinnad),
		- klaaspinnad on plekkideta (k.a akna välispinnad),
		- klaaspinnad on mustusevabad (k.a akna välispinnad)
		- aknapaled on puhtad võimalikest töö käigus tekkinud pritsmetest.

**NB! Osa akende välispindadest on pestavad tõstukiga!**

1. Põrandate süvapesu ja kaitsetöötlus

Põrandate süvapesu ja kaitsetöötlusel teostatavad tööd:

* + - mööbli ja muude sisustuselementide eemaldamine enne põrandate süvapuhastust,
		- vanade kaitsekihtide ja mustuse täielik eemaldamine põrandalt enne uue kihi peale kandmist,
		- vaha ja vahaeemaldusaine jääkide loputamine pinnalt,
		- põrandaliistude puhastamine,
		- vahatamine sõltuvalt käidavusest ja põrandakatte olukorrast (kulumisastmest) 2-3 kihti,
		- kasutatavad kaitsetöötlusainete nimetused ja tüübid kooskõlastatakse Kaitseliiduga,
		- põrandaliistude jms elementide puhastamine võimalikest töökäigus tekkinud pritsmetest.

Süvapesu ja kaitsetöötluse järgselt nõutav tulemus:

* + - põrandapinnad on kaetud ühtlase kaitsekihiga,
		- põrandaliistud, mööbel jms pinnad vaha – ja mustusevabad,
		- põrand näeb välja esinduslik ja puhas, kaitstud kulumise ja määrdumise eest, tulemus ühtlane,
		- mööbel ja muud sisustuselemendid on peale tööde teostamist paigaldatud oma õigetele kohtadele.